ফের বিভ্রান্তিকর বিজ্ঞাপন, আদালতের রোষে পতঞ্জলি

কেরল: ফের বিভ্রান্তিকর বিজ্ঞাপনে অভিযুক্ত পতঞ্জলি (Patanjali)। সেই সূত্রে বাবা রামদেবের ( Baba Ramdev) বিরুদ্ধে জামিনযোগ্য পরোয়ানা (Bailable warrant) জারি কেরালা আদালতের (Kerala High Court)।

কেরালার পালক্কাডের ফার্স্ট ক্লাস ম্যাজিস্ট্রেট আদালত পতঞ্জলি আয়ুর্বেদের সহ প্রতিষ্ঠাতা বাবা রামদেব এবং আচার্য বালকৃষ্ণের বিরুদ্ধে পরোয়ানা জারি করল।

অভিযোগের পরিপ্রেক্ষিতে ওই দুজনকে সশরীরে হাজিরার নির্দেশ ছিল। কিন্তু অনুপস্থিত থাকায় পরোয়ানা জারি।

আরও পড়ুন: অতুল সুভাষ মামলা, সুপ্রিম রায়ে সন্তানের হেফাজত পেলেন মা নিকিতা সিংহানিয়া

পতঞ্জলি আয়ুর্বেদের শাখা দিব্য ফার্মেসির দেওয়া বিজ্ঞাপন ১৯৫৪ সালের ড্রাগ এন্ড ম্যাজিক রেমিডিস (অবজেকশেনেবল অ্যাডভার্টাইজমেন্ট) আইন লংঘন করেছে বলে অভিযোগ। বস্তুত কেরালায় ওই সংস্থার বিরুদ্ধে আরো কিছু মামলা হয়েছে একই কারণে। যেখানে অভিযোগ, অ্যালোপাথি সহ আধুনিক অন্যান্য ওষুধ সম্পর্কে আপত্তিকর বক্তব্য সহ ওই সংস্থার ওষুধে রোগ সেরে যাওয়ার দাবি নিয়ে মামলায় প্রশ্ন।

উল্লেখ্য বিগত প্রায় দুই বছর ধরে ওই সংস্থা বিজ্ঞাপনী বিতর্কে একের পর এক মামলার সম্মুখীন।

সুপ্রিম কোর্ট ইতিমধ্যেই তাদের এমন বিজ্ঞাপনে অস্থায়ী নিষেধাজ্ঞা চাপিয়েছে। এমনকি আদালত অবমাননার অভিযোগও হয়।

সেই সূত্রে আদালতের নির্দেশে ক্ষমাপ্রার্থনা করে বিজ্ঞাপনও প্রকাশ করেছে পতঞ্জলি। সেই কারণে গত বছরের আগস্টে আদালত অবমাননার মামলার নিষ্পত্তি হয়।